Anna Ricou

## Anna Ricou Mas

L'Anna Ricou Mas, interpretada per l'Iria del Rio, és la filla perfecta, la que sempre ha estat un 10 en tot. És competitiva, intel·ligent, independent i honesta. Els pares n'estan orgullosos, així com la gent del poble, perquè és l'única que ha arribat a competir al màxim nivell internacional en hoquei patins. Però una lesió greu farà que tot el seu món trontolli i hagi de començar de nou a tornar al poble. Ara és l'entrenadora de l'equip femení del Minerva en substitució d'en Germán.

## Aparença

L'Anna és una noia alta de cabells negres separats per una ratlla al mig fins a les espatlles, amb la pell blanca i els ulls blaus.

## Personalitat

L'Anna és una noia molt exigent, tant amb ella mateixa com amb les persones que l'envolten. Això es reflecteix en intel·ligència i competitivitat.

Intenta aparentar ser infranquejable però no passa per un bon moment perquè sembla que res a la seva vida va com ella voldria i sent que només és bona en allò que sembla haver perdut per sempre: l'hoquei.

## Història

L'Anna ha estat vivint a l'estranger, participant en competicions d'hoquei patins d'alt nivell. Allà va haver-hi un conflicte amb una noia de l'equip, es van barallar i l'altra noia va acabar en coma. L'Anna constantment es culpabilitza del que va passar, ho reviu en forma de flashbacks i no hi ha manera que desaparegui de la seva ment. La primera vegada que parla del tema, és amb el seu psicòleg a l'episodi 8. Aleshores li explica que viu amb pànic recurrent de no saber què passarà amb aquella noia, si es morirà o despertarà algun dia.
A l'episodi 9 es quedà tancada amb el Germán al gimnàs del club, allà li confessa l'incident de Lisboa, ell li diu que l'ajudarà i s'emboliquen. La dona del Germán, comença a portar el cas sobre els fets de Lisboa, i potser que la família de l'Anna hagi de pagar una multa elevada o fins i tot, pot ser que hagi d'ingressar a presó. Sorprenentment per ella, els seus pares prometen ajudar-la en tot el que faci falta, inclosos els diners a pagar, oferint-li fins i tot la possibilitat de demanar un crèdit. El cas es complica quan apareix un nou testimoni.
Al darrer episodi de la primera temporada, quan tots junts han celebrat la victòria de la Terrats com a presidenta del Minerva, l'Anna i el Germán es queden sols a la pista, perquè ell ha vingut només per veure-la. Rere d'ell, on estan els adults apareix la Montse , que felicita la Terrats i pregunta pel seu marit. El Germán i l'Anna s'emboliquen al bany sense saber que la Montse acaba d'entrar al lavabo. En sentir sorolls, primerament somriu, però després sent com ella diu "Germán" i se li desdibuixa el somriure. Més tard, l'Anna i en Germán estan parlant amb un grup de nois, i apareix la seva dona dient-li "t'estava buscant" i deixa anar alguna pista (que ells no capten) que reflecteix que és conscient de què ha passat i brinden tots tres perquè a l'Anna li vagi tot bé. Però és un brindis enverinat, perquè en aquesta escena s'entreveu que no li posarà les coses fàcils a l'Anna , ja que ha descobert el secret que amaguen.

## Relacions

L'Anna està enamorada d'en Germán, a qui coneix des de fa molt de temps. Malauradament, ell té parella: la Montse. Així i tot, a l'episodi 3 de la sèrie, l'Anna i el Germán es fan un petó després d'un sopar d'antics alumnes del seu institut. La situació es repeteix diverses vegades, però sense oblidar que ell està casat i la seva dona té plans a llarg termini amb ell.

A l'episodi 9, que l'**Anna** i en Germán protagonitzen, es queden tancats al Club tota la nit. Allà, tenen l'oportunitat de parlar de moltes coses i ella li confessa el secret sobre el que li va passar a Lisboa amb la Joana, una companya de l'equip a qui va deixar en coma arrel d'una baralla. Ell li ofereix el suport judicial de la seva dona en el cas. Entre confessions, ell li diu a l'**Anna**: "T'hauria d'haver demanat que et quedessis". S'acaben embolicant mentre passen la nit al Club. Al matí següent els troba una dona (personatge sense importància) allà i és quan poden sortir del gimnàs.

Al desè episodi, en Germán i l'**Anna** mantenen una conversa a la porta de casa els Ricou sobre el què va passar quan eren tancats al Club:

***Germán:** Anna, el què va passar al gimnàs...*

***Anna:** Sí, ja sé. Ja sé que va ser una bogeria i... bueno, ja ho vam parlar.*

***Germán:** Te'n penedeixes?*

La darrera pregunta d'ell, queda sense resposta per part de l'**Anna**.